# GLAZBENA ŠKOLA JAN VLAŠIMSKY

**VIROVITICA**

**Antuna Mihanovića 21, 33000 Virovitica**

**Tel./fax: 033-721-910; 800-156**

**e-mail:** [glazbena@vlasimsky.hr](mailto:glazbena@vlasimsky.hr)

**web: www.vlasimsky.hr**

KLASA: 602-01/17-01/54

URBROJ: 2189-32-01-17-1

U Virovitici, 22. kolovoza 2017. godine

Temeljem članka 8. Zakona o umjetničkom obrazovanju (NN RH, broj 130/11) Glazbena škola Jan Vlašimsky Virovitica objavljuje:

## N A T J E Č A J

**za upis polaznika u prvi razred osnovnoga glazbenog obrazovanja**

**za školsku godinu 2017./2018.**

**za dislocirani odjel Suhopolje Glazbene škole Jan Vlašimsky**

**PRAVO UPISA**

Pravo upisa u prvi razred osnovnoga glazbenog obrazovanja imaju djeca koja su u pravilu navršila sedam godina života i zadovoljila kriterije propisane kurikulumom umjetničkog obrazovanja.

Polaznici se mogu upisati na slijedeće instrumente: **glasovir, gitaru, harmoniku.**

Broj učenika koji se upisuje na pojedini instrument ovisi o broju slobodnih mjesta u Glazbenoj školi.

**PRIJEMNI ISPIT**

Zbog ograničenog broja  upisa u Glazbenu školu kandidati polažu  prijemni ispit za koji **nije potrebno predznanje**. Na prijemnom ispitu provjerava se glazbeno pamćenje, ritam i sluh kandidata.

Prijemni ispiti održat će se u prostoru Glazbene škole, ul. Antuna Mihanovića 21, u Virovitici, **31. kolovoza 2017. godine u 16,00 sati.**

**REZULTATI**

Rezultati sa prijemnog ispita biti će objavljeni **31. kolovoza 2017. godine** na oglasnoj ploči i službenim stranicama škole.

**UPISI**

Upisi u I. razred osnovnog glazbenog obrazovanja vršiti će se **01. rujna 2017. godine do 16,00 sati u tajništvu škole.** Na upis ponijeti kopiju domovnice i rodni list.

**IZNOS PARTICIPACIJE I CIJENA OBRAZOVANJA**

Participacija i cijena obrazovanja roditelja/skrbnika učenika osnovne Glazbene škole Jan Vlašimsky Virovitica iznosi:

-1.500,00 kuna -godišnja participacija za jedno dijete,

-1.000,00 kuna -godišnja participacija za drugo dijete koje polazi Glazbenu školu,

-500,00 kuna -godišnja participacija za treće dijete koje polazi Glazbenu školu.

Participacija se plaća u 9 jednakih rata do 25. u mjesecu, od toga prva rata u rujnu, a posljednja u svibnju.

-60,00 kuna -mjesečno se plaća za posudbu instrumenta.

(instrumenti u vlasništvu Glazbene škole mogu se posuđivati samo jednu nastavnu godinu).

-30,00 kuna -mjesečno se plaća za korištenje odnosno vježbanje instrumenta u školi.

-6.000,00 kuna -plaćaju roditelji/skrbnici darovitih učenika kojima je odobreno pohađanje više od jednog temeljnog predmeta na osnovnoškolskoj razini za nastavnu godinu po nastavnom predmetu.